ગોયલપાર્કમાં રપ નંબરના મકાનમાં રહેતા વિરેનભાઇ શેઠના ઘરે લગ્ન પ્રસંગ હોઇ મહેશભાઇએ મકાન વાપરવા માટે તેઓને આપ્યું હતું. ગઇ કાલે બે મજૂર મકાન સાફ કરતા હતા ત્યારે મહાદેવભાઇ નાગરભાઇ દેસાઇ (રહે.કર્ણાવતીનગર, પ્રહ્લાદનગર) અને મેરાજભાઇ ભગવાનભાઇ દેસાઇ (રહે.શેષ નાગ સોસાયટી, વસ્ત્રાપુર)એ દરવાજાનો આગળો કાઢી તાળું માર્યું હતું. મહેશભાઇએ આ બાબતે બંને સાથે વાત કરતાં તેઓએ કબજા વગરનું નોટરી બનાખત છે તેમ જણાવ્યું હતું અને તમારાથી થાય તે કરી લેજો, આ મકાનનું નામ લેશો તો તેનું પરિણામ ભોગવવું પડશે તેમ કહી પોલીસ કંટ્રોલરૂમમાં મહેશભાઇ પટેલ નામની વ્યક્તિ મારા મકાનનું તાળું તોડી અંદર પ્રવેશી છે તેવો ખોટો મેસેજ કર્યો હતો.